張吾瑾

張吾瑾（），字石仙，號鶴洲，又號懷玹，四川成都府金堂縣人，清朝政治人物。

生平
崇禎十五年（1642年）壬午科四川鄉試副榜，順治十一年（1654年）甲午科四川鄉試第五名舉人，順治十二年（1655年）中式乙未科第三百七十七名，三甲第二百十名進士。大理寺觀政，授山東夏津縣知縣，順治十七年（1660年）任山東鄉試同考官，改行人司行人，卒後，康熙三十年（1691年）入祀鄉賢祠《順治十二年乙未科進士履歷便覽》「張吾瑾，字石仙，號鶴洲，順治十一年甲午科經元，十二年乙未科進士，官山東夏津縣令，擢行人司行人，多善政，時有循良之稱，致仕歸里，猶常常建白以利後世，鄉評重之，詳見本傳，著有《鵲符堂詩文集》和《薛濤詩集》，崇祀鄉賢祠」。[嘉慶]《金堂縣志》「張吾瑾號鶴洲四川金堂人順治十四年任才高學博為四川名宿所著有鵲符齋詩集行世到任之初見文廟傾圮即捐俸重修一時殿宇輝煌文昌祠舊在明倫堂西廟止一間且狹小公曰文昌專司文運豈可偏隘不治因遷於文廟前之東南隅凡一磚一木俱捐俸自備殿宇宏敞巍峩壯觀集諸生月課其中士風丕振以及修城門樓建四門橋清理保甲以靖盜賊買辦仕物發現銀不累行戶錢糧自封投櫃耗羨不過取詞狀隨到即審片囗立決無苛罰善政甚多民皆便之又墾荒地一千餘頃成熟招囗流民四百餘家認糧曰愚民始畏其難樂承其易且囗闢之土特費重爾收穫雖不時抵牛種或有餘也吾驅囗民於南畝歲役數百人此數百人即無匪為矣人服其名言在任六載擢行人司公舉名宦見通志」，[乾隆]《夏津縣志》「張鶴洲先生傳，邑進士陳鈞陶萬，先生姓張氏，諱吾瑾，字石仙，鶴洲其號也，四川金堂人，系出楚黃麻城，自始祖遷蜀，世居縣之東關，代有聞人，為懷安望族，高祖仲明，附貢生，任安岳教諭，曾祖鵬，隆慶庚午舉人，任雲南太和令，行授禮科給事中，崇祀鄉賢，邑志有傳，祖文煥，號兩江，中萬曆乙酉科經元，歷任湖廣澧州牧，致仕歸里，積德累行年九十有三，父升雲，號凌漢，專意舉子業，數奇不遇，以明經終，當時稱為醇儒長者，生子三，長吾琦，拔貢生，考授僉判，次吾瑋，廩膳生，次則先生也，先生幼而穎異，七歲就外傅讀書目數行下，時有神童之稱，十四補博士弟子員，即食廩餼，督學楚中何公稱為士林翹楚，厚相期待，先生性純孝，母嘗有疾，日夕祈禱，請以身代，沈疴漸愈，人稱孝德所感，崇禎丁丑丁母憂，值流寇犯蜀，家世貲囊皆以亡散，而先生拮据營葬無不如禮，壬午中副車，甲申之變，邑之士庶屠戮無存，獨先生同敖孺人避難山中，東奔西竄，備極艱危，孺人有兄子姊女各一，俱顛連無依，先生左提右攜，免於患難，完其婚嫁，二氏宗祧得以不絕者，先生力也，迨我朝世祖章皇帝入關定鼎，削平禍亂，開科取士，歲甲午先生遂以麟經舉於鄉，乙未聯捷南宮，授山東夏津令，有築堡濬河諸善政為上官所重兩經薦舉，庚子鄉試同考，壬寅內轉大行，癸卯分房順天兩闈，所得悉當時名俊德州田少司農綸霞先生雯武清李大中丞浣廬先生煒皆首拔士，至今人以為冰衡不爽-{云}-，甲辰以磨勘解任，繼奉恩綸開復，先生乃瞿然曰予得荷昭雪幸矣何事功名為哉，遂絕意仕進，時三川弄兵，無家可歸，李浣廬先生敦崇道義迎至武清，為之卜廛治產敬事弗懈，俾先生得抒內顧之憂，自是遨遊於齊魯吳越間，凡名山勝水莫不窮極討幽到處留題寄懷高曠，先生初以得子為艱，乙卯年已六十餘乃生孔昭，雖憐愛特甚，而教必以義方，歲丁卯奉有蜀紳回籍之旨，李浣廬先生為權其路費專役護歸，道經武昌，適遇裁兵作叛間阻，逾年戊辰冬杪乃抵成都，時葛大中丞李大方伯以先生齒德兼優，為蜀耆舊，代置宅第留寓會城，先生閉門却掃竿牘不至公庭亦不問家人生業，日惟博極詩古文詞，一時碑銘傳記多出其手，而五七言近體則獨宗少陵，所著有鵲符齋集和薛濤詩集行世，癸酉先生行年八十念切首邱於是草建數椽移歸故里，生計日拙，家益清貧，所幸浣廬先生為當代人傑，具古君子風，不遠萬里頻貽厚惠，以故饔飧無缺，兼有餘貲，可助善行，如學宮文昌廟皆先生所捐金重建者也時都江北條水利湮塞崇繁新金七邑之田耕穫無時民皆疲病先生乃力請當事濬修三泊洞古埭酌定水則里人德之，為建水利源祠坊報焉，先生為人中懷坦白表裏如一，雖疾惡維嚴間有嫌怨，然過而輒忘，未嘗與較，性尤謙，抑即田夫野老亦必與行賓禮，話桑麻怡笑詼諧全如寒素，精神故強健，善飲酒，每與二三好友把杯暢談，終夜不倦，或至頤椿園與孔昭大令課童僕種竹蒔花，追述鄉里故事，絕無困憊之色，宜先生之壽逾九十而以無疾終也已，先生既卒，邑人追念生平才德名壽皆可稱述，而於水利之績所惠尤溥因公舉於縣以求詳報康熙三十年奉旨崇祀鄉賢祠，孔昭名晉生，官河南鎮平令，孫四長時欽，康熙庚子科舉人早卒，次人鑑官真定糧馬河通判，次元鑣，次景鉞，皆隱居終老-{云}-」，[嘉慶]《金堂縣志》。

著作
著有《鵲符堂詩文集》、《薛濤詩集》、《人鏡經續錄》二卷。

家族
高祖張仲明，附貢生，安岳縣教諭；曾祖張鵬，隆慶四年舉人，雲南太和縣知縣，入祀鄉賢祠；祖父張文煥，澧州知州；父張升雲，貢生。兄張吾琦、張吾瑋。

參考文獻

W
Category:金堂人
Category:明朝鄉試副榜
Category:清朝大理寺觀政
Category:清朝夏津縣知縣
Category:清朝山東鄉試同考官
Category:清朝行人司行人